ང་ཚོ་བོད་མི་མང་ཤེས་ཡོན་གྱིས་ཕོངས་ནས་དཀའ་ངལ་འཕྲད་པ་ཡིན་པས།ད་ཆ་ང་རང་ཚོའི་བོད་ཕྲུག་ཚོ་ལ་ཤེས་ཡོན་གྱི་རྒྱུ་ཆ་ཡོད་ཐག་ཆོད་རེད།བོད་པས་བོད་པར་བསྟོད་ར་བཏང་བ་དང༌།ཀྲོག་ཀྲོག་བཤད་པ་མ་རེད།བློ་གཟུ་བོར་གནས་པའི་སྤྱིར་བཏང་མི་མང་པོ་ཞིག་གིས་བོད་པའི་ཕྲུ་གུར་ཀླད་པའི་རྒྱུ་ཆ་ཡག་པོ་ཡོད་ལུགས་ཤོད་མུས་རེད།ང་རང་ཚོར་རྒྱུ་ཆ་ནི་ཡོད་པ་རེད།ཡོད་པ་དེ་བེད་སྤྱོད་ཡག་པོ་བྱེད་ཐུབ་པ་ཞིག་དགོས་པ་ཡིན་སྟབས་ཚང་མས་གཟབ་གཟབ་བྱས་ཏེ་ཤེས་ཡོན་གྱི་གནས་ཚད་མི་གྲལ་ལ་ཚུད་ཐུབ་པ་ཞིག་ངེས་པར་དུ་བྱེད་དགོས།